**30. OBLETNICA SAMOSTOJNOSTI IN ENOTNOSTI**

**V MENI BIJE SLOVENSKO SRCE**

(G. Rijavec/I. Pirkovič)

Nismo veliki, bolj malo nas je,vendar smo pridni in dobri ljudje,našo deželo in ves ta naš rod,ljubimo srčno, ne gremo od tod.Človek kar nekaj ljubezni ima,vsaka od njih kdaj po svoje je šla,le domovina nikoli ne bo,ti pomahala v bridko slovo.

26. decembra praznujemo dan samostojnosti in enotnosti, ki je **državni praznik in dela prost dan**. Obeležujemo razglasitev plebiscita **o samostojnosti.**

Plebiscit o samostojnosti je torej potekal **26. decembra leta 1990**. Na njem je 95 odstotkov volivcev na vprašanje »*Ali naj Slovenija postane samostojna in neodvisna država?*« odgovorilo pritrdilno. Plebiscita se je udeležilo kar **88,5 odstotkov vseh prebivalcev z volilno pravico**. S tem plebiscitom se je začela osamosvojitev Slovenije od Jugoslavije.

Praznik se je do septembra leta 2005 imenoval **dan samostojnosti**, nato pa so ga preimenovali v dan samostojnosti in enotnosti, saj naj bi na ta dan Slovenci pokazali **največjo mero enotnosti v svoji zgodovini**.

V meni bije slovensko srce,objema morje, objema gore,ko se trobojnica dvigne nad vse,v meni bije slovensko srce.Saj bije v ritmu Zdravljice v en glas,belo, modro, rdeče za nas,belo, modro, rdeče za nas.

**Spoštovani,**

prav 30. obletnico bomo obeleževali v virtualni obliki, a bodo toliko bolj močna naša čustva in občutja.

Naj nam bo toplo pri srcu …

Zlatka Lebar, ravnateljica